**ODSJEK ZA ZDRAVSTVENU ZAŠTITU STUDENATA NASTAVNOG ZAVODA ZA JAVNO ZDRAVSTVO PRIMORSKO-GORANSKE ŽUPANIJE**

U prizemlju Paviljona 1 (ulaz između Paviljona 1 i Paviljona 2) na Kampusu Sveučilišta u Rijeci ordinira Odsjek za zdravstvenu zaštitu studenata Nastavnog zavoda za javno zdravstvo Primorsko-goranske županije koja studentima pruža uslugu preventivne zdravstvene zaštite, odnosno provodi mjere za očuvanje i unaprjeđenje zdravlja.



**Odsjek ordinira prema sljedećem radnom vremenu:**

Ponedjeljak, srijeda i četvrtak 07 - 15 h (rad sa studentima prema dogovoru)

Utorak / petak neparne datume 07 - 15 h (rad sa studentima prema dogovoru)

Utorak / petak parne datume 12 - 20 h (rad sa studentima prema dogovoru)

Obzirom da se rad odvija i na terenu **obvezno je prethodno naručivanje putem telefona ili e-maila.**

**Za naručivanje/informacije zvati na broj telefona *051/584-876***

* **u prijepodnevnoj smjeni u vremenu od *11.30 do 12.30h***
* **u poslijepodnevnoj smjeni u vremenu od *16.30 do 17.30h***

 ***ili poslati e-mail na;*** ***skolska.kampus@zzjzpgz.hr***

 *V.d. voditeljica Odsjeka za zdravstvenu*

 *Med. Tech. u timu zaštitu studenata*

**Vesna Marić, bacc. med.techn.**  **Nasl.doc.dr.sc.Marijana Turčić, dr.med.**

 **spec.školske medicine**

**Više o uslugama i programu specifičnih i preventivnih mjera zdravstvene zaštite možete pročitati u nastavku.**

[**PR**](file:///C%3A%5CUsers%5Candela.horvat%5CAppData%5CLocal%5CMicrosoft%5CWindows%5CINetCache%5CContent.Outlook%5CUFZD7XZJ%5C2019%5C20)**OGRAM SPECIFIČNIH I PREVENTIVNIH MJERA ZDRAVSTVENE ZAŠTITE STUDENATA**

**1. Sistematski pregled na prvoj godini studija**

Provodi se u svrhu kontrole zdravstvenog stanja, uvida u navike i ponašanja, prilagodbe na studij te utvrđivanja zdravstvenih rizika. Sistematski pregled sadrži uz fizikalni pregled ( štitnjača, srce, lokomotorni sustav, vanjsko spolovilo muškaraca, oštrina vida, vid na boje, RR, TV, TT, ITM), zdravstvenu ( osobnu i obiteljsku) i socijalnu anamnezu, uvid u cjepni status. Obavezni dio sistematskog pregleda je anketa o navikama (prehrana, tjelesna aktivnost, pušenje, alkohol, droge) i seksualnom ponašanju.

O terminu sistematskog pregleda studente obavještava studentska služba putem e-maila, stranica Fakulteta/Odjela ili putem oglasne ploče Fakulteta/Odjela. Prosječno ukupno trajanje pregleda je 30-ak min.

**2. Pregled prije prijema u studentski dom**

Pregled se provodi u svrhu utvrđivanja zdravstvenih rizika za boravak u kolektivu temeljem Zakona o zaštiti pučanstva od zaraznih bolesti. Sastoji se od zdravstvene (osobne i obiteljske) i socijalne anamneze- ciljano na tuberkulozu i ostale zarazne bolesti i kliničkog pregleda.

**3. Timski rad sa studentima s teškoćama vezano za kolegij tjelesne i zdravstvene kulture**

Početkom svakog semestra suradnjom nadležnog liječnika fakulteta i nastavnika tjelesne i zdravstvene kulture utvrđuje se program tjelesne i zdravstvene kulture za studente sa zdravstvenim problemima.

**4. Savjetovališni rad – Savjetovalište otvorenih vrata**

Svrha savjetovališnog rada je pomoć studentima u rješavanju najznačajnijih i najčešćih problema vezano uz: prilagodbu na fakultet, probleme učenja, reproduktivnog zdravlja (spolno prenosive bolesti, trudnoće i planiranje obitelji), kroničnih poremećaja zdravlja, psihičke probleme i oboljenja, zlouporabe psihoaktivnih droga i drugih oblika ovisnosti. Navedeno se provodi u suradnji sa stručnim suradnicima i Psihološkim savjetovalištem Sveučilišta, voditeljem Odjela za zaštitu mentalnog zdravlja, prevenciju i izvanbolničko liječenje bolesti ovisnosti Nastavnog zavod za javno zdravstvo Primorsko-goranske županije (dalje u tekstu: NZZJZ PGŽ), specijalistom ginekologije i opstetricije, vanjskom suradnicom NZZJZ PGŽ, koja sudjeluje u provedbi županijskog programa Centri za mlade- savjetovališta otvorenih vrata, Fakultetom dentalne medicine Sveučilišta u Rijeci, ordinacijom obiteljske medicine Doma zdravlja Primorsko-goranske županije smještene na Kampusu te svim ostalim zdravstvenim subjektima ovisno o potrebama studenata.

**5. Cijepljenje**

Do kraja tekuće kalendarske godine mogućnost dobrovoljnog cijepljenja protiv HPV-a za sve studente do 25 godina starosti uz prethodni dogovor, individualno savjetovanje i namjenski pregled prije cijepljenja.

**6. Posebno praćenje studenata sa zdravstvenim rizicima, rizičnim ponašanjima i kroničnim poremećajima zdravlja**

**7. Namjenski pregledi i izdavanje liječničkih potvrda na zahtjev studenata:**

* u svrhu utvrđivanja zdravstvenih razloga za mirovanje studentskih obaveza
* za smještaj u jednokrevetnoj sobi u studentskom domu iz zdravstvenih razloga
* za ostvarivanje prava na prilagodbu nastavnog procesa i polaganje ispita u suradnji s Uredom za studente s invaliditetom

**8. Zdravstveni odgoj**

Provodi se integrirano uz sistematske preglede i probire ili kao zasebna aktivnost.

Metode rada su: predavanja, rad u malim skupinama, okrugli stol, individualni rad i tribine.